ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

អនុស្សារណៈយោគយល់

សំរាប់គាំទ្រថវិកាទៅ

ក្រុមកសិករប្រើប្រាស់ទឹកប្រព័ន្ធធារាសាស្ត្រទឹកឆាប្រឡាយបេ

រវាង

គម្រោងអាស៊ីរីដែលបានទទួលការឧបត្ថម្ភថវិកាពីទីភ្នាក់បារាំងសំរាប់ការអភិវឌ្ឍន៍ និងបានអនុវត្តគម្រោងជាដៃគូដោយអង្គការហ្ក្រេតនិងសេដាក, និងជាបន្តត្រូវបានហៅកាត់ថា “គម្រោង” ដែលតំណាងដោយលោក Antoine Deligne ជាអ្នកសម្របសម្រួលគម្រោងអាស៊ីរីប្រចាំប្រទេសកម្ពុជា

និង

**ក្រុមកសិករប្រើប្រាស់ទឹកប្រព័ន្ធធារាសាស្ត្រទឹកឆាប្រឡាយបេ ស្ថិតក្នុងឃុំបឹងណាយ និងឃុំក្រូច ក្នុងស្រុកព្រៃឈរ ខេត្តកំពង់ចាម និងជាបន្តត្រូវបានហៅកាត់ថា “ក.ក.ប.ទ” ដែលតំណាងដោយ លោក ម៉ន ម៉ៃ ជាប្រធានសហគមន៍កសិករប្រើប្រាស់ទឹកប្រព័ន្ធធារាសាស្ត្រទឹកឆា**

បានឃើញ

* កិច្ចព្រមព្រៀងផ្តល់ជំនួយរបស់ទីភ្នាក់ងារបារាំងសំរាប់ការអភិវឌ្ឍន៍ផ្តល់មកអ៊ីរ៉ាម លេខ CZ1324.01.X ដែលបានចុះហត្ថលេខាកាលពីថ្ងៃទី១៩ ខែធ្នូ ឆ្នាំ២០០៨ សំរាប់គម្រោង អាស៊ីរី
* កិច្ចព្រមព្រៀងជារួមរវាង អ៊ីរ៉ាម អេវីអេសអេហ្វ និងហ្កេ្រត ដែលបានចុះហត្ថលេខាកាលពីថ្ងៃទី១៧ ខែមករា ឆ្នាំ២០០៩ ដើម្បីអនុវត្តគម្រោង អាស៊ីរី
* អនុស្សារណៈយោគយល់រវាងហ្ក្រេត និងមន្ទីរធនធានទឹកនិងឧតុនិយមខេត្តកំពង់ធំ អំពីគម្រោងអាស៊ីរី ដែលបានចុះហត្ថលេខាកាលពីថ្ងៃទី៦ ខែតុលា ឆ្នាំ២០០៩

ភាគីទាំងពីរបានព្រមព្រៀងគ្នាដូចខាងក្រោម

# ប្រការ១. គោលបំណងរបស់អនុស្សារណៈយោគយល់

គម្រោង និងក.ក.ប.ទ នឹងបែងចែកការទទួលខុសត្រូវដើម្បីធានាលើដំណើរការស្រោចស្រព និងជួសជុលថែទាំ ក្នុងកំឡុងពេលនៃកិច្ចព្រមព្រៀងនេះ។ គម្រោងនឹងផ្តល់ការគាំទ្រផ្នែកថវិកា និងបច្ចេកទេសដល់ក.ក.ប.ទ ។ ក.ក.ប.ទ ត្រូវមានធនធានមនុស្សដើម្បីធ្វើការតាមដានសកម្មភាពការងារ និងមានទំនាក់ទំនងល្អជាមួយអ្នកពាក់ព័ន្ធទាំងអស់។

គម្រោងនឹងគាំទ្រ ក.ក.ប.ទ ក្នុងការអនុវត្តន៍នូវសកម្មភាពដូចខាងក្រោម៖

1. គាំទ្រលើដំណើរការស្រោចស្រពនៅក្នុងប្រព័ន្ធ និងការគ្រប់គ្រងបែងចែកទឹកសម្រាប់ស្រោចស្រពបន្ថែមក្នុងកំឡុងពេលដាំដុះរដូវវស្សា ដើម្បីកែលំអការបែងចែកទឹកអោយបានល្អ និងស្មើភាពគ្នារវាងកសិករ
2. គាំទ្រលើការជួសជុលថែទាំ និងការកែលំអប្រឡាយនិងហេដ្ឋារចនាសម្ព័ន្ធ ទៅតាមថវិកាដែលមាន
3. ការរៀបចំប្រជុំទូទៅតាមភូមិដើម្បីផ្សព្វផ្សាយអោយកសិករបានដឹងអំពីគោលការណ៍បែងចែក និតិវិធីនៃការស្នើសុំទឹកស្រោចស្រព។ ប្រជុំសន្និបាតទូទៅតាមភូមិដើម្បីអោយកសិករបានដឹងពីសកម្មភាពការងារ លទ្ធផល ព្រមទាំងចំណូលចំណាយរបស់សហគមន៍
4. ការរៀបចំប្រជុំប្រចាំសប្តាហ៍ មួយដងក្នុងមួយសប្តាហ៍នៅពេលរដូវស្រោចស្រពជាមួយតំណាងក្រុម និងតំណាងភូមិ ដើម្បីបូកសរុបលទ្ធផលស្រោចស្រព បញ្ហាដែលជួបប្រទះ ស្វែងរកដំណោះស្រាយ និងឆ្លុះបញ្ចាំងលើដំណើរការកន្លងមក
5. ការរៀបចំចងក្រងបទបញ្ជាផ្ទៃក្នុងស្តីពីការគ្រប់គ្រងបែងចែកទឹក ការឃ្វាលគោក្របី ដើម្បីមានច្បាប់សំរាប់អនុវត្តនៅក្នុងក្រុម
6. ការគ្រប់គ្រងធនធានហិរញ្ញវត្ថុរបស់សហគមន៍អោយមានតម្លាភាពដោយយោងទៅលើគម្រោងថវិកាដែលបានអនុម័តរួចក្នុងឧបសម្ព័ន្ធ១

គម្រោង និងក.ក.ប.ទ នឹងសហការគ្នាយ៉ាងជិតស្និទ្ធដើម្បីអនុវត្តនូវសកម្មភាពខាងលើ

# ប្រការ២. រយៈពេលនៃអនុស្សារណៈយោគយល់

អនុស្សារណៈយោគយល់នេះមានរយៈពេល ៦ខែ ចាប់ពីថ្ងៃទី៣០ ខែមិថុនា រហូតដល់ថ្ងៃទី៣១ ខែធ្នូ ឆ្នាំ២០១១.

# ប្រការ៣. កាតព្វកិច្ចនៃភាគីទាំងពីរ

**គម្រោងមានកាតព្វកិច្ច៖**

* ស្វែងរកថវិការហូតដល់ ១៥,៨៩០,០០០រៀល (ដប់ប្រាំលានប្រាំបីរយកៅសិបពាន់រៀលគត់) សម្រាប់ការចំណាយរបស់សហគមន៍ដោយយោងទៅតាមគម្រោងថវិកាដែលបានអនុម័តរួចនៅក្នុងឧបសម្ព័ន្ធ១
* ផ្តល់ការគាំទ្របច្ចេកទេសតាមរយៈមជ្ឈមណ្ឌលសេវាកម្មធារាសាស្ត្រនៅក្នុងខេត្តកំពង់ធំ ។ ការគាំទ្រនេះនឹងត្រូវបានរៀបរាប់លំអិតនៅក្នុងកិច្ចសន្យាផ្តល់សេវាកម្មរវាង ក.ក.ប.ទ និងមជ្ឈមណ្ឌលសេវាកម្មធារាសាស្ត្រ
* ត្រួតពិនិត្យការប្រើប្រាស់ថវិកា និងការគោរពតាមនិតិវិធីហិរញ្ញវត្ថុរបស់គម្រោង

**ក.ក.ប.ទ មានកាតព្វកិច្ច៖**

* + ធានាការតាមដាននូវរាល់សកម្មភាពទាំងអស់របស់ក្រុម
	+ សម្រេច និងពង្រឹងបទបញ្ជាផ្ទៃក្នុងស្តីអំពីដំណើរការស្រោចស្រពនិងបែងចែកទឹក និងការឃ្វាលគោក្របី
	+ ត្រួតពិនិត្យគុណភាពនៃការងារជួសជុលថែទាំនិងសាងសង់
	+ រៀបចំកំលាំងពលកម្មសំរាប់ធ្វើការជួសជុលថែទាំ
	+ រៀបចំ និងសម្របសម្រួលការប្រជុំប្រចាំសប្តាហ៍, ការប្រជុំទូទៅតាមភូមិ, និងការប្រជុំសន្និបាតតាមភូមិ
	+ អនុម័តរាល់ការចំណាយផ្សេងៗដែលទាក់ទងនឹងគម្រោងថវិកាដែលបានអនុម័តរួចក្នុងឧបសម្ព័ន្ធ១
	+ តាមដាន និងកត់ត្រារាល់ប្រតិបត្តិការហិរញ្ញវត្ថុដែលទាក់ទងនឹងថវិការបស់ ក.ក.ប.ទ

# ប្រការ ៤. និតិវិធីនៃការគ្រប់គ្រងហិរញ្ញវត្ថុ

ក្នុងករណីក.ក.ប.ទមានការចំណាយក្រោយពេលដែលបានចែងក្នុងអនុស្សារណៈយោគយល់ នោះការចំណាយមិនត្រូវលើសពីគម្រោងថវិកាដែលបានអនុម័តរួចនៅក្នុងឧបសម្ព័ន្ធ១ ឡើយ។ រាល់ការចំណាយទាំង ឡាយណាដែលលើសពីគម្រោងថវិកា ក.ក.ប.ទ ជាអ្នកទទួលខុសត្រូវដោយខ្លួនឯង។

កិច្ចសន្យាខ្លីៗ ដែលទាក់ទងនឹងគម្រោងថវិកាដែលបានអនុម័តរួចក្នុងឧបសម្ព័ន្ធ១ ត្រូវរៀបចំអោយមានដំណើរការស្នើសុំជាផ្លូវការ ដើម្បីអោយមានភាពយុត្តិធម៌ និងតម្លាភាព ទៅតាមនិតិវិធីរបស់ទីភ្នាក់ងារបារាំងសំរាប់ការអភិវឌ្ឍន៍។ ប្រសិនបើកិច្ចសន្យានោះមានតម្លៃលើសពី ៣០០ដុល្លាអាមេរិក ឫ ១,២០០,០០០រៀល ក.ក.ប.ទ ត្រូវរកវិក័យប័ត្រប៉ាន់ស្មានតម្លៃចំនួន៣។

មជ្ឈមណ្ឌលសេវាកម្មធារាសាស្ត្រនឹងប្រើថវិការបស់ខ្លួនដើម្បីរ៉ាប់រងរាល់ការចំណាយទាំងអស់ បន្ទាប់ពីមានការអនុម័តពី ក.ក.ប.ទ និងគម្រោង។ រាល់ចំណាយទាំងអស់ត្រូវមានការអនុម័តពីអ្នកមានសិទ្ធិសម្រេចក្នុង ក.ក.ប.ទ និងគម្រោង

អ្នកមានសិទ្ធិចុះហត្ថលេខាអនុម័តសំរាប់ខាងក.ក.ប.ទគឺ៖

* លោក ម៉ន ម៉ៃ ប្រធានស.ក.ប.ទ និង/ឫ លោក ......... តំណាងក.ក.ប.ទ

អ្នកមានសិទ្ធិចុះហត្ថលេខាអនុម័តសំរាប់ខាងគម្រោងគឺ៖

* លោក សេង សុភ័គ អ្នកសម្របសម្រួលមជ្ឈមណ្ឌលសេវាកម្មធារាសាស្ត្រ និង/ឫ

# ប្រការ៥. ជម្លោះ និងការដោះស្រាយទំនាស់

ករណីមានទំនាស់កើតឡើងពាក់ព័ន្ធនឹងកិច្ចសន្យានេះ ភាគីទាំងពីរត្រូវជួបពិភាក្សាគ្នាដើម្បីរកដំណោះ ស្រាយ។ ករណីមិនអាចដោះស្រាយដោយខ្លួនឯងបានទេ ត្រូវបញ្ជូនទៅតុលាកាខេត្តកំពង់ចាម។

# ប្រការ៦. ច្បាប់ដើម និងសុពលភាពនៃកិច្ចសន្យា

អនុស្សារណៈយោគយល់នេះត្រូវបានរៀបចំឡើងជាភាសាខ្មែរចំនួនពីរច្បាប់ ដែលមានសុពលភាពចាប់ពីថ្ងៃចុះហត្ថលេខានេះតទៅ។

ធ្វើនៅបឹងណាយ

បានឃើញនិងអនុម័ត

|  |  |  |
| --- | --- | --- |
| តំណាងគម្រោងអាស៊ីរីឈ្មោះ:កាលបរិច្ឆេទៈ | ប្រធានសហគមន៍ឈ្មោះ: កាលបរិច្ឆេទៈ | មេឃុំបឹងណាយឈ្មោះ: កាលបរិច្ឆេទៈ |

# ឧបសម្ព័ន្ធ១: គម្រោងថវិកាសម្រាប់សហគមន៍កសិករប្រើប្រាស់ទឹកប្រព័ន្ធធារាសាស្ត្រទឹកឆា ចាប់ពីខែកក្កដា ដល់ខែធ្នូ ឆ្នាំ២០១១

|  |  |  |  |  |  |  |
| --- | --- | --- | --- | --- | --- | --- |
| **បរិយាយ** | **ចំនួនមនុស្ស** | **ឯកតា** | **តំលៃរាយ** | **បរិមាណ** | **សរុប (ផែនការ)** | **សរុបតាមខ្ទង់នីមួយៗ** |
| ប្រាក់ឧបត្ថម្ភ |   |   |   |   |   |  3,140,000  |
| តំណាងក្រុម | 2 | ខែ |  *120,000*  |  *4.3*  |  1,040,000  |   |
| តំណាងភូមិ |  | 5 | ខែ |  *100,000*  |  *4.2*  |  2,100,000  |   |
| សំភារៈ និងការចំណាយជាប្រចាំ |   |   |  |  |   |  650,000  |
| សំភារៈ |  |   |   |  *300,000*  |  |  300,000  |   |
| ការចំណាយជាប្រចាំ និងប្រជុំ |   | ខែ |  *50,000*  |  *7*  |  350,000  |   |
| ការគ្រប់គ្រងរដ្ឋបាល - សហការ - សម្របសម្រួលទូទៅ |   |   |  |  |   |  105,000  |
| សន្និបាតទូទៅស្តីពីការបង្កើតបទ បញ្ជាផ្ទៃក្នុង (ប្រាក់ឧបត្ថម្ភមេភូមិ) | 7 | ប្រជុំ |  *5,000*  |  *3*  |  105,000  |   |
| ការចំណាយលើដំណើរការស្រោចស្រព |   |   |  |  |   |  70,000  |
| ប្រជុំផ្សព្វផ្សាយតាមភូមិ (ឧបត្ថម្ភមេភូមិ) | 7 | ខែ |  *5,000*  |  *2*  |  70,000  |   |
| ការចំណាយលើការថែទាំប្រចាំឆ្នាំ |   |   |  |  |   |  2,070,000  |
| ប្រឡាយរង |  |   |   |  |  | - |   |
| ប្រឡាយស្រោចស្រព |  |  |  |  |  |  2,000,000 |  |
| ទ្វារទឹក |  |   | ទ្វារទឹក |  5,000  |  14 |  70,000  |   |
| សំណង់ផ្សេងៗ |   | សំណង់ |  |  |   |   |
| ការជួសជុលថែទាំធំៗ  |   |   |  |   |   |  12,600,000 |
| ការជួសជុលថែទាំធំៗ |  |   |  |  |  | 12,600,000 |   |
| ផ្សេងៗ |  |  |  |  |  |  | 660,000 |
|  ថ្លៃសេវាកម្មលើកិច្ចសន្យាទី១ស្តីពីការបង្កើតក្រុមកសិករប្រើប្រាស់ទឹក |  |  |  |  | 660,000 |  |
| **គម្រោងចំណាយសរុបក្នុងរដូវស្រោចស្រពនេះ** |  |  |  |  |  | **19,295,000** |